gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es es gl gl gl gl gl sv en sv fr de de gl gl gl gl gl gl gl gl gl gl es gl es es gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A familia de Dieste, indignada co espolio e venda da casa do escritor
Domingo, 02 de outubro de 2022
DESAPARECERON OS OBXECTOS DO INMÓBEL
O Concello negociou só cunha parte dos herdeiros, a quen pagou 300 mil euros, malia a que a viúva do escritor avogaba por cederlla de balde ao pobo de Rianxo.
Tags: casa Rafael Dieste rianxo
A vontade de Carmen Muñoz, viúva e testamenteira de Rafael Dieste, era doar tanto a vivenda do escritor como os bens que contiña ao pobo de Rianxo. Porén, o Concello negociou cunha parte da familia, extremeña, que durante anos bloqueara esta operación, e decidiu pagarlle 300 mil euros polo inmóbel. Ademais, segundo denuncia o BNG, Rianxo recibiu o inmóbel baleiro, ignorándose a sorte da biblioteca, documentos, mobiliario e cadros de Dieste.
Esta operación de venda realizouse de costas aos demais familiares do escritor, residentes en América, e partidarios de cumprir a vontade de Dieste e a súa viúva. Denuncian que o alcalde non os informou en ningún momento das negociacións, malia a que algúns deles estiveron en Rianxo o verán pasado comendo con el. Agora, estes familiares desexan que se faga pública a súa sorpresa e indignación co ocorrido, e anuncian que farán o necesario para restabelecer a situación. Manuel Dieste Camargo, de México, fala dunha "compra-venta totalmente turbia" e manifesta a súa "estrañeza e á vez tristeza" coa situación e esixe que se debe esclarecer "o que parece unha fraude, un delito".
De igual xeito, Enrique Dieste, de Uruguai, cualifica a venda de "barbaridade" e de "infamia" e anuncia que "estamos dispostos ás accións que sexan necesarias para que Rianxo recupere o capital monetario e cultural perdido en todo este lamentábel asunto". Conclúe afirmando que "Se é necesario viaxaremos de Estados Unidos, México e Uruguay para ter as conversas que sexan necesarias e con quen sexa necesario para limpar o noso nome de toda esa ignominia". Todos estes familiares aclaran que as súas protestas non teñen como obxectivo reclamar unha parte do prezo pagado pola vivenda, pois a súa intención foi sempre a súa doazón gratuíta.
O BNG culpa ao alcalde de Rianxo
En paralelo, Adolfo Muíños, responsábel local do BNG en Rianxo, denuncia a desaparición dun informe realizado por Intervención, un documento oficial desfavorábel á adquisición da vivenda. Muíños denuncia que o alcalde Pedro Piñeiro "se pregase aos intereses desta ponla familiar que sempe quixo especular coa casa, deixando de lado á familia americana". Así mesmo critica que Piñeiro propiciase a desaparición do patrimonio do escritor, que inclúe cadros de Luís Seoane, Colmeiro, Maside, Laxeiro, debuxos de Arturo Souto e Isaac Díaz Pardo, unha das poucas coleccións de libros que existían nos anos 30 en Rianxo, mobiliario e os dereitos de autor da obra de Dieste.
Tachan de "fraudulenta" a venda da casa de Dieste ao Concello de Rianxo
Rianxo creará unha rede de museos coas casas de Dieste, Castelao e Manuel Antonio
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Casa de Rafael Dieste en Rianxo
Monumento a Dieste en Rianxo
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto